cyanic-selkie/wikianc huggingface dataset:
Դոքսիցիկլին
Կողմնակի ազդեցություններ
Տեղեկացվել է, որ էրիթեմատոզային ցանը մարմնի բաց հատվածներում հանդիպում է դոքսիցիկլին ընդունող մարդկանց 7.3–21.2 %-ի մոտ՝ մալարիայի կանխարգելման համար։ Իրականացվել է հետազոտություն, որում ուսումնասիրվել է մալարիայի կանխարգելման տարբեր ուրվագծերի զգայունությունը, և հաստատվել է, որ դոքսիցիկլինը չի բերում մաշկի ախտահարման (լուսազգայունությունը նշված չէ) վտանգի բարձր տոկոսների՝ համեմատած այլ հակամալարիային դեղերի հետ։ Ցանը վերանում է դեղի կիրառումը դադարեցնելուց հետո ։
Ի տարբերություն տետրացիկլինների խմբի այլ ներկայացուցիչների՝ այն կարող է կիրառվել երիկամային անբավարարության ժամանակ ։
Փոխազդեցություններ
Դոքսիցիկլինի համակցումը կաթնամթերքի, անտացիդների, կալցիումական հավելումների, երկաթ պարունակող մթերքների և մագնեզիում պարունակող լուծողականների հետ վտանգավոր չէ, սակայն այս սննդամթերքներից յուրաքանչյուրը կարող է նվազեցնել դոքսիցիկլինի արդյունավետությունը ։
Նկատվել է, որ նախաճաշը զգալիորեն նվազեցնում է դոքսիցիկլինի ներծծումը։ Տետրացիկլինի աբսորբցիան իրականանում է ստամոքսում և վերին բարակ աղիում։ Տեղեկացվել է, որ տետրացիկլինների ներծծումը նվազում է կաթնամթերքի, ալյումինի հիդրօքսիդի հելերի, նատրիումի բիկարբոնատի, կալցիումի և մագնեզիումի աղերի, մագնեզիում և երկաթ պարունակող լուծողականների պատճառով։ Աբսորբցիայի նվազեցման համար պատասխանատու մեխանիզմների թվին են պատկանում խելաթացումը և ստամոքսի pH-ի բարձրացումը։ Հաշվի առնելով այս հանգամանքները՝ դոքսիցիկլինը ցուցված է կիրառել անոթի վիճակում։
Նախկինում կարծում էին, որ դոքսիցիկլինը նվազեցնում է հորմոնալ հակաբեղմնավորիչների շատ տեսակների արդյունավետությունը՝ CYP450 խթանման պատճառով։ Վերջին հետազոտությունները չեն հայտնաբերել ներքին ընդունման հակաբեղմնավորիչների արդյունավետության զգալի կորուստը՝ տետրացիկլինների մեծամասնության (ներառյալ դոքսիցիկլինը) կիրառման ժամանակ՝ չնայած մինչև հիմա շատ բժիշկներ, հղիության ընդհատման համար դեղը կիրառող մարդկանց, խորհուրդ են տալիս արգելակող հակաբեղմնավորիչների կիրառումը  ։
Հղիություն և կրծքով կերակրում
Ըստ դեղերի և սննդի հասկման վարչության՝ դոքսիցիկլինը դասվում է հղիության D դասի դեղապատրաստուկների շարքին ։ Դոքսիցիկլինը անցնում է կրծքի կաթի մեջ։ Տետրացիկլինների խմբի մնացած հակաբիոտիկները հակացուցված են հղիության ժամանակ և մինչև 8 տարեկան երեխաներին՝ ոսկորների և ատամների զարգացման խանգարման վտանգի պատճառով ։ Դրանք նախազգուշացնում են ատամների գունավորման և մոր ընկերքում տետրացիկլինների ազդեցությանը ենթարկված երեխաների մոտ ատամների էմալի զարգացման նվազեցման մասին՝ կրծքով կերակրման տարիքում կամ վաղ մանկությունում ։ Այնուամենայնիվ, Դեղերի և սննդի հսկման վարչությունը ընդունեց, որ կոնկրետ դոքսիցիկլինի համար առաջնային ատամների գունավորման փաստացի վտանգը հայտնաբերված չէ։ Ըստ լավագույն հավաստի տվյալների՝ դոքսիցիկլինը չի ազդում ատամների գունավորման և էմալի հիպոպլազիայի վրա, և ԱՄՆ-ի հիվանդությունների վերահսկման և կանխարգելման կենտրոնները խորհուրդ են տալիս կիրառել դոքսիցիկլինը Քյու տենդի, ինչպես նաև երեխաների մոտ տիզերով հարուցված ռիկեցիոն հիվանդությունների բուժման համար, իսկ ըստ որոշ աղբյուրների՝ այն պետք է կիրառվի մալարիայի ժամանակ ։
Դեղաբանություն
Դոքսիցիկլինը, ինչպես և մնացած տետրացիկլինները, ունեն մանրէականգ ակտիվություն։ Այն կանխում է մանրէների բազմացումը՝ սպիտակուցի սինթեզի արգելակման ճանապարհով ։ Դոքսիցիկլինը օժտված է բարձր լիպոֆիլությամբ (ճարպալույծ), այդ պատճառով շատ հեշտությամբ ներթափանցում է դեպի բջիջներ, ինչը խոսում է այն մասին, որ դեղամիջոցը հեշտությամբ ներծծվում է բերանացի կիրառման ժամանակ և ունի տարրալուծման բարձր ծավալ։ Այն կարող է նաև կրկնակի աբսորբվել երիկամային խողովակներում և աղեստամոքսային համակարգում՝ բարձր լիպոֆիլության շնորհիվ, այդ պատճառով դրա կիսատրոհման պարբերականությունը երկարատև է, և երիկամային անբավարարությամբ տառապող մարդկանց մոտ այն չի կուտակվում երիկամներում՝ կղանքի միջոցով արտազատման շնորհիվ ։ Դոքսիցիկլին-մետաղական իոնային կոմպլեքսները կայուն չեն թթվային pH-ի պայմաններում, այդ պատճառով աբսորբցիայի համար ավելի մեծ քանակությամբ դոքսիցիկլին է ներմուծվում դեպի 12-մատնյա աղի՝ համեմատած ավելի վաղ տետրացիկլինային միացությունների հետ։ Բացի դրանից, սնունդը ավելի քիչ ազդեցություն է թողնում ներծծման վրա, քան դոքսիցիկլինի շիճուկային կոնցենտրացիայով ավելի վաղ դեղամիջոցների ներծծման վրա, որը մոտ 20 %-ով նվազում է փորձարարական սննդի ընդունման ժամանակ՝ համեմատած տետրացիկլինի համար 50 %-ի հետ ։
Ազդեցության մեխանիզմ
Դոքսիցիկլինը օժտված է ազդեցության լայն սպեկտրով, այն արգելակում է բակտերիալ սպիտակուցների սինթեզը ռիբոսոմային 30S ենթամիավորի հետ, որը հանդիպում է միայն մանրէներում ։ Այն կանխում է տրանսպորտային ՌՆԹ-ի կապը ինֆորմացիոն ՌՆԹ-ի հետ ռիբոսոմային ենթամիավորի վրա, իսկ դա վկայում է այն մասին, որ ամինաթթուները չեն կարող միանալ պոլիպեպտիդային շղթաներին, և նոր սպիտակուցներ չեն կարող սինթեզվել։ Դա կանգնեցնում է մանրէների աճը՝ տրամադրելով իմունային համակարգին ժամանակահատված՝ մանրէների ոչնչացման և հեռացման համար ։
Քիմիա
Տեղեկացվում է, որ ժամկետն անց տետրացիկլինները և pH-ի 2-ից ցածր տիրույթում գտնվող տետրացիկլինները նեֆրոտոքսիկ են՝ անհիդրո-4 էպիտետրացիկլին տարալուծման արգասիքի առաջացման շնորհիվ, որը հարուցվել է Ֆանկոնի համախտանիշի հետևանքով ։ Դոքսիցիկլինի դեպքոմ C-6-ում հիդրօքսիլ խմբի բացակայությունը կանխում է նեֆրոտոքսիկ միացության առաջացումը։ Այնուամենայնիվ , տետրացիկլինները և դոքսիցիկլինը անհրաժեշտ է զգուշությամբ կիրառել երիկամների ախտահարումներով մարդկանց կողմից, քանի որ դրանք կարող են խորացնել ազոտարյունությունը կատաբոլիկ պրոցեսների պատճառով ։
Պատմություն
Երկրորդ համաշխարհային պատերազմի ժամանակ՝ մանրէային ինֆեկցիաների բուժման մեջ պենիցիլինի հեղաշրջումից հետո, շատ քիմիական կազմակերպություններ զբաղվել են հակաբիոտիկների որոնմամբ՝ կենսահետախույզման օգնությամբ։ Ամերիկյան Ցիանամիդը դասվել է դրանց շարքին, և 1940 թվականի վերջին քիմիկոսները հայտնաբերել են քլորտետրացիկլինը՝ տետրացիկլինների դասի առաջին ներկայացուցիչը ։ Շուտով՝ դրանից հետո, Ֆայզերի գիտնականները հայտնաբերել են տերամիցինը, որը հետագայում շուկայահանվել է։ Երկու միացություններն էլ, ինչպես և պենիցիլինը, բնական միջոցներ են համարվել, և ենթադրվում էր, որ բնությունը կատարելագործել է դրանց, և հետագա քիմիական փոփոխությունները կարող են միայն նվազեցնել դրանց արդյունավետությունը։ Ֆայզերի գիտնականները Լոյդ Կոնովերի ղեկավարության ներքո մոդիֆիկացնում էին տվյալ միացությունները, ինչը նպաստեց առաջին կիսասինթետիկ հակաբիոտիկի՝ տետրացիկլինի ստեղծմանը։ Չարլի Ստիվենսի խումբը Ֆայզերում աշխատել է այլ խառնուրդների հետ և ստեղծել է զգալի բարելավված կայունությամբ և դեղաբանական ակտիվությամբ օժտված դոքսիցիկլին։ Այն կլինիկորեն մշակվել է 1960 թվականին և հաստատվել է Դեղերի և սննդի վարչության կողմից (1967 թվականին) ։
Քանի որ դրա արտոնագրի լրացման ժամկետը մոտենում էր 1970-ական թվականներին, արտոնագիրը դարձավ Ֆայզերի և Միջազգային Ռեկտիֆերի միջև դատական հետաքննության առարկան, որը չէր կարգավորվել մինչև 1983թվականը. այդ ժամանակաշրջանում այն համարվել է ԱՄՆ-ի պատմության ամենախոշոր դատական պրոցեսը ։ Խախտումների դիմաց տուգանքը վճարելու փոխարեն՝ Ֆայզերը իր վրա վերցրեց Միջազգային Ռեկտիֆերի մասնաճյուղի, Րեյչելի լաբորատորիայի անասնաբուժական և սննդային հավելումների աշխատանքները ։
2013 թվականի հունվարին Դեղերի և սննդի վարչությունը տեղեկացրել է դոքսիցիկլինի որոշ ձևերի անբավարարության մասին, «որոնք առաջ են եկել բարձր պահանջարկի և արտադրական խնդիրների պատճառով» ։ Ներգրավված կազմակերպությունների մեջ են մտել ջեներիկների անանուն խոշոր արտադրողը, որը դադարեցրել է արտադրությունը 2013 թվականի փետրվարին, Թևան (որը դադարեցրել է արտադրությունը 2013 թվականի մայիսին), Միլանը, Ակտավիսը և Հիկմա Ֆարմասյութիքալսը ։ Անբավարարությունը զարգացավ հատկապես շատ վատ ժամանակաշրջանում, քանի որ միևնույն ժամանակ նկատվում էր այլընտրանքային հակաբիոտիկ՝ տետրացիկլինի անբավարարություն ։ Միացյալ Նահանգներում դոքսիցիկլինի շուկայական գինը կտրուկ բարձրացավ 2013 թվականին և 2014 թվականի սկզբին (20-1800 ԱՄՆ $՝ 500 դեղահատանոց շշի համար), այնուհետև նորից նվազեց  ։
Հասարակություն և մշակույթ
Դոքսիցիկլինը ամբողջ աշխարհում բաց է թողնվում շատ առևտրային անվանումների տակ ։ Դոքսիցիկլինը հանդիսանում է ջեներիկ (վերարտադրված) դեղամիջոց, և, որպես կանոն, թանկարժեք չէ ։ Մեծածախ գինը կազմում է 0,01-0,04 ԱՄՆ $՝ մեկ դեղահատի համար ։
Հետազոտություններ
Դոքսիցիկլինը սուբհակամիկրոբային դեղաչափերով համարվում է մատրիքս մետալոպրոտեինազի արգելակիչը և այդ նպատակով կիրառվում է տարբեր փորձարարական համակարգերում, օրինակ կրկնվող հետադարձ եղջերենու էրոզիայի բուժման համար ։
Դոքսիցիկլինը արդյունավետորեն կիրառվել է լիմֆանգիոլեոմիոմատոզով մեկ պացիենտի և այլ առաջադիմող և մահացու հիվանդությունների բուժման համար ։ Նաև ցուցված է սրտի հիպերտրոֆիայի (մկների) ժամանակ, որը համարվում է երկարատև զարկերակային գերճնշման մահացու հետևանք ։ Թոքերի քրոնիկ օբստրուկտիվ հիվանդության ժամանակ, կայուն ախտանիշներով պացիենտների մոտ, դոքսիցիկլինը լավացնում է թոքերի ֆունկցիաները ։
Դոքսիցիկլինը նաև կիրառվում է "tet-on"-ում (դոքսիցիկլինի կողմից ակտիվացրած գենի էքսպրեսիա) և "tet-off"-ում (դոքսիցիկլինով ապակտիվացված գեների էքսպրեսիա), տետրացիկլինով կարգավորվող տրանսկրիպցիայի ակտիվացումը՝ բջջային կուլտուրաներում և օրգանիզմներում տրանսգեների էքսպրեսիայի կարգավորման համար ։ Դոքսիցիկլինը տվյալ նպատակի համար ավելի կայուն է, քան տետրացիկլինը ։
Այլ փորձարարական առդիրներին են դասվում՝
Հետազոտական ռեակտիվ
Դոքսիցիկլինը և տետրացիկլինի խմբի այլ հակաբիոտիկները հետազոտական ռեակտիվների տեսքով հաճախ կիրառվում են in vitro և in vivo կենսաբժշկական հետազոտական փորձարկումներում՝ մանրէների կիրառմամբ, ինչպես նաև էուկարիոտիկ բջիջների և սպիտակուցի էքսպրեսիան դրդող համակարգերով օրգանիզմների վրա՝ տետրացիկլինով կարգավորվող տրանսկրիպցիոն ակտիվացման կիրառմամբ։ Տետրացիկլինների հակամանրէային ակտիվության ազդեցության մեխանիզմը հիմնված է մանրէներում սպիտակուցի փոխհաղորդման խանգարման վրա, ինչը արգելակում է մանրէների աճն ու վերականգնումը, սակայն սպիտակուցի փոխհաղորդումը խանգարվում է նաև էուկարիոտիկ միտոքոնդրիումներում՝ նպաստելով նյութափոխանակության խանգարմանը և ազդեցություններին, որոնք կարող են խառնել փորձարարական արդյունքները  ։ Դոքսիցիկլինը կարող է օժտված լինել հակաքաղցկեղային ակտիվությամբ ։
Արտաքին հղումներ
Կատեգորիա:Առողջապահության համաշխարհային կազմակերպության հիմնական դեղեր Կատեգորիա:Տետրացիկլիններ
Ֆիլիպինյան արծիվ
Ֆիլիպինյան արծիվ կամ ֆիլիպինյան կապկակեր կամ կապկակեր արծիվ  կամ ֆիլիպինյան հարպիա  կամ հարպիա-կապկակեր  (Pithecophaga jefferyi)  ճուռակների ընտանիքի գիշատիչ թռչուն։ Աշխարհի հազվագյուտ, ամենամեծ և ուժեղ թռչուններից մեկը։ Այն ապրում է բացառապես Ֆիլիպինների արևադարձային անտառներում և հանդիսանում է այս երկրի ազգային խորհրդանիշներից մեկը ։ Ըստ Ֆիլիպինների օրենքի, այս վտանգված թռչնի սպանությունը պատժելի է՝ տասներկու տարվա ազատազրկմամբ և ծանր տուգանքով ։
Բնութագիր
Ֆիլիպինյան հարպիան ունի 80-100 սմ երկարություն, թևերի բացվածքը մինչև 220 սմ։ 5-ից 8 կգ քաշ ունեցող էգերը մի փոքր ավելի մեծ են, քան 4-ից 6 կգ քաշ ունեցող որձերը։ Այս թռչնի համեմատաբար կարճ թևերը և երկար պոչը հեշտացնում են խիտ անտառում թռչելիս։
Ֆիլիպինյան արծվի գլուխը սպիտակավուն-գորշ է, գլխի հետևի մասում երկար և նեղ փետուրների միջնամասն է՝ փուփուլը։ Կտուցը շատ մեծ է և երկար։ Մեջքի հատվածը ու թևերը շագանակագույն են, պոչը՝ ավելի մուգ լայնակի շերտերով, փորը՝ բուռն-սպիտակեցնող։
Տարածվածություն և պահպանություն
Ֆիլիպինյան կապկակեր արծիվը աշխարհում ճուռակների հազվագյուտ տեսակներից մեկն է։ Այս տեսակը հանդիպում է Ֆիլիպինների Լուզոն, Սամար, Լեյտե և Մինդանաո կղզիներում, որտեղ բնակվում է խիտ բարձր արևադարձային անտառներում։ Բնակելի տարածքի ոչնչացման պատճառով այս թռչնի թվաքանակն այսօր նվազել է՝ հասնելով 200-400 հատի։ Տեսակները, ըստ մասնագետների, խիստ վտանգված են։
Սնունդ
Կապկակեր արծիվների հիմնական սնունդը տատանվում է կղզուց կղզի՝ կախված այնտեղ գտնվող կենդանիներից, հատկապես Լուսոնում և Մինդանաոյում, քանի որ այդ կղզիները գտնվում են տարբեր ֆունիստիկական տարածքներում։ Օրինակ, Մինդանաոյում թռչունը հիմնականում սնվում է բրդյա թևերով թռչուններով, իսկ Լուսոնում՝ ջրային կենդանիներով ։ Ֆիլիպինյան արծիվը նախընտրում է որսալ փետրաթևավորների և մալայական արմավենու ցիվերներ, բայց երբեմն գոհ է փոքրիկ կաթնասունների որսից (արմավենու սկյուռ և չղջիկ ), ռնգեղջյուր թռչուններ, սողուններ (օձեր և մողեսներ), պատահում է հարձակվում է նույնիսկ այլ գիշատիչ թռչունների վրա, մասնավորապես՝ բվերի։ Երբեմն արծիվները զույգերով որսում են կապիկների։ Թռչուններից մեկը նստում է ճյուղի վրա՝ կապիկների մոտ, շեղում նրանց, իսկ մյուսն աննկատ թռչում է իր որսի հետևից և բռնեցնում նրան ։
Բազմացում
Ֆիլիպինյան կապկակերները մոնոգամ են և ամբողջ կյանքը մնում են իրենց զուգընկերոջ հետ։ Էգերը բներ են կառուցում 30 մ բարձրության վրա, գերադասելի է դիպտերոկարպ ընտանիքի ծառերի վրա։ Առաջին անգամ նման բույն հայտնաբերվել է 1963 թվականին։ Բնում դնում է մեկ խոշոր ձու. ծնողները 20 ամիս խնամում են ձվից դուրս եկած անպաշտպան ձագին։
Ֆիլիպինյան հարպիայի կյանքի տևողությունը հասնում է 60 տարի։
Դասակարգում
Ֆիլիպինական կապկակեր արծիվը հայտնաբերվել է 1896 թվականին բրիտանական հետախույզ Ջոն Ուայթհեյդի կողմից և անվանել է իր հոր՝ Ջեֆֆերի Pithecophaga jefferyi անունով։ Հունարենից թարգմանված գիտական անվան առաջին մասը նշանակում է «կապիկ ուտող»։
Այն առանձնանում է որպես առանձին սեռ, որը, կախված աղբյուրից, որոշվում է և մտնում է կամ օձակերների ենթաընտանիքի մեջ, կամ՝ ճուռակների ենթաընտանիքի մեջ։ Միչիգանի համալսարանի գիտնականները ուսումնասիրել են Ֆիլիպինյան կապիկակերի ԴՆԹ-ն, որը վերցված է նրա արյան նմուշներից։ Այն համեմատվել է խոշոր հարպիայի (Harpia harpyja), Գվիանական հարպիայի և Նոր Գվինեայի հարպիայի ԴՆԹ-ի հետ։ Այս երեք տեսակները կապված են միմյանց հետ, բայց, ինչպես պարզվեց, Ֆիլիպինյան կապկակերի մտերիմ հարազատները չեն։ Չափի, բնակության և վարքի նմանությունը համադրելի էվոլյուցիայի հետևանք է ։ Այս պահին համարվում է, որ Ֆիլիպինյան կապկակերի ամենամոտ հարազատները ավելի փոքր օձակերներն են ։
Գրականություն
Կատեգորիա:Արծիվներ Կատեգորիա:Հարավարևելյան Ասիայի թռչուններ Կատեգորիա:Ֆիլիպինների էնդեմիկներ Կատեգորիա:Բազեանմաններ
Անիշկոլդաղ
Անիշկոլդաղ, լեռ Թուրքիայում, Կորդվաց լեռներում, բարձրությունը 3068 մ ։
Ծանոթագրություններ
Կատեգորիա:Հայկական լեռնաշխարհի լեռներ Կատեգորիա:Թուրքիայի լեռներ
Նովոալեկսանդրովկա (գյուղ, Եմելչևի շրջան)
Նովոալեկսանդրովկա (Новоолександрівка), գյուղ Ուկրաինայի Ժիտոմիրի մարզի Եմելչևի շրջանում։
2001 թվականի տվյալներով Նովոալեկսանդրովկա գյուղում բնակվում էր 61 մարդ։ Բնակավայրը զբաղեցնում է 0,413 կմ² տարածք։ Բնակչության խտությունը կազմում էր 147,7 մարդ/կմ²։
Արտաքին հղումներ
Կատեգորիա:Ուկրաինայի Ժիտոմիրի մարզի Եմելչևի շրջանի բնակավայրեր Կատեգորիա:Ուկրաինայի գյուղեր
Կալմանկա (Կասմալայի վտակ)
Կալմանկա (Կասմալայի վտակ) (Калманка (приток Касмалы)), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Կասմալա գետի ձախ ափով՝ 102 կմ հեռավորության վրա։ Գետի երկարությունը 19 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերխնեոբսկոմի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։ Տվյալներն ըստ ջրային ռեսուրսների ֆեդերատիվ տեսչության
Արտաքին հղումներ
Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Սպիտակ ժապավեն (ֆիլմ)
«Սպիտակ ժապավեն» (Das weiße Band, ֆիլմի ենթավերնագիր՝ «Գերմանական պատմություն երեխաների մասին» Eine deutsche Kindergeschichte), սև ու սպիտակ գեղարվեստական ֆիլմ, ավստրիացի ռեժիսոր Միխայել Հանեկեի էքզիստենցիալ առակը, որը պատմում է Գերմանիայի հյուսիսում գտնվող մի խուլ գյուղում Առաջին համաշխարհային պատերազմի նախօրեին կատարվող հանելուկային իրադրությունների մասին ։ Արժանացել է մի շարք մրցանակների, այդ թվում Կաննի կինոփառատոնի «Ոսկե արմավենու ճյուղի» և «Օսկարի» երկու անվանակարգերի։
Սյուժե
Գերմանիա, 1913 թվական։ Մի միանգամայն բարեկեցիկ գերմանական գյուղակում արտաքուստ ամեն ինչ խաղաղ ու հանգիստ էր։ Բայց մի անգամ այդ «արջի անկյունում» սկսում են տեղի ունենալ չարագործություններ, հանելուկային իրադարձություններ, ինչպես օրինակ բռնություն՝ գործադրված մտավոր հետամնաց երեխայի վրա։ Կասկածներն ընկնում են երեխաների վրա, որոնք մեծանում էին տեղի քահանայի խիստ դաստիարակության տակ և որոնք դեռ փոքր հասակից կրում էին սպիտակ ժապավենից պատրաստված թևկապներ՝ «որպես մաքրության ու անմեղության խորհրդանիշեր, որի արդյունքում նրանց հոգում՝ որպես բողոքի նշան, ծնվում է սուտը, չարիքը, ձգտումը դեպի բռնություն»
Երիտասարդ գյուղական ուսուցիչը փորձում է հասկանալ կատարվածը, բայց գյուղի գրեթե բոլոր բնակիչների հետևում ինչ-որ գաղտնի, մութ բան կա, և ոչ ոք չի ուզում, որ դրանք ջրի երես դուրս գան։ Գրեթե յուրաքանչյուր հերոս երկու կողմ ունի. մեկը արտաքին, սովորական ու «պարկեշտ», իսկ մյուսը՝ ներքին, ինչ-որ գաղտնիքով կամ ոչ բարեվայելուչ արարքով ծանրացած։
Ֆիլմի սյուժեն մնում է անավարտ և ավարտվում է Առաջին Համաշխարհային պատերազմի սկսվելով։ Ընդ որում, հանցագործների անուններն ի վերջո չի բացահայտվում։
Ընդհանուր տեղեկություններ
Ֆիլմի համաշխարհային պրեմիերան տեղի է ունեցել 2009 թվականի մայիսի 21-ին 62-րդ Կաննի փառատոնում, որտեղ այն արժանացավ գլխավոր մրցանակի և կինոմամուլի դրական գնահատականի ։ Տարվա վերջում ֆիլմը մի շարք մրցանակներ ստացավ. Եվրոպական կինոակադեմիայի մրցանակ լավագույն ֆիլմի ու ռեժիսուրայի համար, «Ոսկե գլոբուս» լավագույն օտարալեզու ֆիլմի համար և ուրիշներ։ Դիտարկելով 21-րդ դարի առաջին տասնամյակի արդյունքները, համաշխարհային կինոքննադատները «Սպիտակ ժապավեն»-ը ներառել են 2000-ականների լավագույն ֆիլմերի ցանկում ։
Անալիզ
Կառուցվածքով ու թեմատիկայով «Սպիտակ ժապավենը» հիշեցնում է Հանեկեի նախորդ ֆիլմը՝ «Գաղտնին», բայց մեկ ընտանիքի մասնավոր կյանքի փոխարեն ռեժիսորի օբյեկտիվում այս անգամ հայտնվել է մի ամբողջ ժողովուրդ ։ Հանեկեն նորից նկարում է անձի ինքնության վրա համընդհանուր գերիշխանության համակարգը և մարդկային բռնության շրջապտույտի վերաբերյալ ոչ հուսադրող եզրահանգումների է գալիս ։ Կինմատոգրաֆիայի սառը միագույնությունը հիշեցնում է Ավգուստ Շանդերի լուսանկարները ։ Սպիտակ ժապավենները լրացուցիչ իմաստ են ստանում իրենց վրա վերցնելով հրեաների գետտոներում կիրառվող աստղավոր թևկապների սիմվոլիկ իմաստը ։ Ինչպես «Գաղտնին» ֆիլմում այստեղ ևս ֆիլմը կիսատ է ընդհատվում խորհրդանշելով կյանքի անավարտությունը։
Ռեժիսորը բռնության թեման առավել գլոբալ մասշտաբներով է շարունակում ։ Սյուժեն աստիճանաբար է զարգանում և հռետորական հարցեր է դնում ։ Գլխավոր խնդիրը դրվում է նոր սերնդի երեխաների մոտ բռնության աստիճանաբար ձևավորման մեջ
Ֆիլմը միանգամից արժանացավ համաշխարհային կինոքննադատների հավանությանն ու բարձր գնահատականին։ Քննադատները հատկապես առանձնացրեցին հիանալի օպերատորական ու ռեժիսորական աշխատանքը, նուրբ երկխոսությունները, բայց միևնույն ժամանակ համարեցին միատոն ու անավարտ.
Արտաքին հղումներ
Կատեգորիա:2009 ֆիլմեր Կատեգորիա:Միխայել Հանեկեի ֆիլմեր Կատեգորիա:Ֆրանսիական դրամա ֆիլմեր Կատեգորիա:«Ոսկե արմավենու ճյուղ» մրցանակի դափնեկիր ֆիլմեր Կատեգորիա:Իտալական ֆիլմեր Կատեգորիա:Գերմաներեն ֆիլմեր Կատեգորիա:Իտալերեն ֆիլմեր Կատեգորիա:Լեհերեն ֆիլմեր Կատեգորիա:2000-ականների դրամա ֆիլմեր Կատեգորիա:Ավստրիական ֆիլմեր Կատեգորիա:Ֆրանսիական ֆիլմեր Կատեգորիա:Գերմանական ֆիլմեր Կատեգորիա:Իտալական դրամա ֆիլմեր Կատեգորիա:Գերմանական դրամա ֆիլմեր Կատեգորիա:Ավստրիական դրամա ֆիլմեր Կատեգորիա:Սև-սպիտակ ֆիլմեր Կատեգորիա:Ֆիլմեր Առաջին համաշխարհային պատերազմի մասին Կատեգորիա:Ֆրանսիական պատմական ֆիլմեր Կատեգորիա:Իտալական պատմական ֆիլմեր Կատեգորիա:Գերմանական պատմական ֆիլմեր
Ռյոոա (գյուղ, Ռապլա շրջան)
Ռյոոա (Röa), գյուղ Էստոնիայի Ռապլամաա նահանգի Ռապլա շրջանում։
2011 թվականի տվյալներով գյուղում բնակվում էր 39 մարդ։
Արտաքին հղումներ
Կատեգորիա:Էստոնիայի Ռապլամաա նահանգի Ռապլա շրջանի բնակավայրեր Կատեգորիա:Էստոնիայի գյուղեր
Կոլումբիայի ֆուտբոլի ազգային հավաքական
Կոլումբիայի ֆուտբոլի ազգային հավաքականը ներկայացնում է Կոլումբիան ֆուտբոլի միջազգային մրցաշարերում և առանձին հանդիպումներում։
Արտաքին հղումներ
Կատեգորիա:Կոլումբիա
Սուրեն Ավչյան
Սուրեն Գևորգի Ավչյան, հայ բանաստեղծ, արձակագիր, թարգմանիչ, դրամատուրգ, գրական-մշակութային գործիչ, Վրացական ԽՍՀ արվեստի վաստակավոր գործիչ (1964), ԽՍՀՄ գրողների միության անդամ 1936 թվականից։
Կենսագրություն
Ծնվել է Թիֆլիսում։ Փոքր տարիքից զրկվել է մորից։ Նրան խնամել ու դաստիարակել է բանասաց տատը (հոր մայրը)՝ Աննա Մովսեսի Մարտիրոսյան-Ավչյանը։ Նախնական կրթությունը ստացել է տեղի ծխական դպրոցներում, որտեղ նրա ուսուցիչներն էին Հակոբ Աղաբաբը, Աթաբեկ Խնկոյանը, Դանիել Ղազարյանը, Նինա Խանոյանը։ Հետո սովորել է Ներսիսյան դպրոցում, որը չի ավարտել։
Մահացել է Թբիլիսիում, թաղված է Խոջիվանք պանթեոնում։
Ծանոթագրություններ
Կատեգորիա:20-րդ դարի արևելահայ բանաստեղծներ Կատեգորիա:20-րդ դարի արևելահայ արձակագիրներ Կատեգորիա:20-րդ դարի արևելահայ դրամատուրգներ Կատեգորիա:Հայ թարգմանիչներ Կատեգորիա:Վրացերենից հայերեն թարգմանիչներ Կատեգորիա:Հայ արձակագիրներ Կատեգորիա:Հայ մշակութային գործիչներ Կատեգորիա:ԽՍՀՄ գրողների միության անդամներ
Թամարա Ժևերժևա
Թամարա Լևկիևնա Ժևերժևա, բալետի արտիստուհի, խորեոգրաֆ, մյուզիքլի և կինոյի դերասանուհի Ջորջ Բալանչինի առաջին կինը (1924-1926), նրա հետ արտագաղթել է Ռուսաստանից։
Կենսագրություն
Ծնվել է 1907 թվականի մարտի 17-ին Սանկտ Պետերբուրգում`շվեդական արմատներ ունեցող հարուստ գործարար, հավաքորդ և թատերական գործիչ Լևկիա Ժևերժեևայի (1881-1942) և Թամարա Նիկոլաևնա Ուրթալի ընտանիքում։
Երեխա ժամանակ նրա հայրը նրան Մատիլդա Քշինինսկայայի հետ տարել է Մարիինյան թատրոն «Էսմերալդա» ներկայացմանը, և աղջիկը ցանկացել է պարուհի դառնալ և ընդունվել Կայսերական ուսումնարան։ Այնուամենայնիվ, նրա ծնողները կտրականապես դեմ են եղել դրան։
Սակայն հեղափոխությունից անմիջապես հետո մեծահասակ Թամարան սկսել է սովորել նախկին բալերինայի և ուսուցչուհի Եվգենիա Սոկոլովայի մասնավոր ստուդիայում և Չեկրիգինի դպրոցում, իսկ ավելի ուշ՝ 14 տարեկան հասակում, ընդունվել է Ագրիպինա Վահանովայի անվան ռուսական բալետի ակադեմիայի երեկոյան դասընթացներին։
Դպրոցում նա հանդիպել է իր ապագա ամուսնուն՝ Ջորջ Բալանչին : 1924 թվականի ամռանը զույգը հեռացել է Խորհրդային Ռուսաստանից՝ մեկնելով Եվրոպայում շրջագայության։ Այնուհետև Թամարան հաջողությամբ սկսել է պարել Ս.Դ.Դագիլևի թատերախմբում, որտեղ նա կատարել է մի քանի մենակատարային պարտիաներ (ներառյալ Ջորջ Բալանչինի բեմադրած ներկայացումները)։
1927 թվականին նա առաջին անգամ այցելել է Միացյալ Նահանգներ՝ որպես «Չղջիկ» թատրոնի հրավիրված աստղ ։
Այնուհետև, հաստատվելով Ամերիկայում, նա վերցրել է Geva՝ Ժևա գեղարվեստական ​​կեղծանունը։ Միացյալ Նահանգներում նա դարձել է Վերա Բարնովայի դերի առաջին կատարողը`« On Your Toes» բրենդային արտադրության մեջ (խորեոգրաֆիա՝ Ջորջ Բալանչինի, 1936)։ 1931 թվականից նա սկսել է նկարահանվել կինոնկարներում։
Նա մահացել է 1997 թվականի դեկտեմբերի 9-ին Մանհեթենում գտնվող իր սեփական տանը։
«Հիշողություններ» գրքի հեղինակն է ։
Անձնական կյանքի
1924 թվականին նա ամուսնացել է Ջորջ Բալանչինի հետ (արտագաղթից առաջ՝ Գեորգի Բալանչիվաձե), 1926 թվականին նրանք բաժանվել են, բայց պահպանել են բարեկամությունն ու ստեղծագործական կապերը։ Այնուհետև Թամարան ամուսնացած է եղել ամերիկացի դերասաններ Կարապետ Տավիտյանի (1899-1984) և Ջոն Էմերի հետ (1905—1964): Նա երեխա չունի։
Արտաքին հղումներ
Կատեգորիա:Դերասանուհիներ այբբենական կարգով Կատեգորիա:Ռուս բալերինաներ Կատեգորիա:Ռուս դերասանուհիներ Կատեգորիա:Ռուս կինոդերասանուհիներ
Էթել Ուիլսոն Գամոն
Էթել «Բիլլի» Ուիլսոն Գամոն (Ethel Wilson Gammon, ), ամերիկացի մանկավարժ և կենդանի պատմության թանգարանի հիմնադիր ու տնօրեն։ 1974 թվականին Մեն նահանգի Լիվերմոր քաղաքում գտնվող Իսրայել Ուոշբըրնին պատկանող նախկին կալվածքում հիմնադրել է Ուոշբըրն-Նորլենդի կենդանի պատմության կենտրոնը և մինչև 1991 թվականն աշխատել որպես դրա կամավոր գործադիր տնօրեն։ Նրա կրթական և իրազեկման ծրագրերը տարեկան 40,000 այցելու են ապահովել թանգարանի համար։ 1997 թվականին ընդգրկվել է Մենի կանանց փառքի սրահում։
Վաղ կյանք և կրթություն
Էթել Ուիլսոնը ծնվել է Մեն նահանգի Օգաստա քաղաքում ֆերմեր Հովարդ Գաուչեր Ուիլսոնի և Մեյբլ Բեատրիս Ուիլսոնի ընտանիքում և միշտ հայտնի եղել «Բիլլի» անունով ։ Նախորդ ամուսնությունից հայրն ունեցել է չորս որդի։ Ընտանիքի հետ 1923 - 1926 թվականների ընթացքում ապրել է Կանադայի Նոր Շոտլանդիա նահանգում։ 12 տարեկանում ընդունվել է Օգաստայի Քոնի ավագ դպրոցն ու 15 տարեկանում ավարտել այն ։ 17 տարեկանում Մաչայասում ստացել է մանկավարժի կոչում ։
Հետագա կյանքում բարձրագույն կրթության կոչումներ է ստացել, այդ թվում՝ 1974 թվականին մանկավարժության բակալավրի աստիճան Ֆարմինգտոնի Մենի համալսարանից և 1975 թվականին մանկավարժության մագիստրոսի կոչում Հարավային Մենի համալսարանից ։
Գործունեություն
Ավագ դպրոցն ավարտեկուց հետո Ուիլսոնը դասավանդել է Պարկմենի, Լիվերմորի և Օգաստայի տարրական դպրոցներում ։ 26 տարի դասավանդել է նաև Հյուսիսային Լիվերմորի բապտիստական եկեղեցու կիրակնօրյա դպրոցի երրորդ դասարանում ։
19 տարեկանում, երբ աշխատում էր Հյուսիսային Լիվերմորի Փեյսոն-Սմիթ դպրոցում, Ուիլսոնը բնակվում էր Քլիրթոն և Էլիզաբեթ Բաբբերի հետ, որոնք նախկինում եղել էին Նորլենդ ընտանիքի այգեպանն ու տնային կառավարչուհին ։ Իսրայել Ուոշբըրնի ընտանիքի մասին զույգի պատմած պատմությունները Ուիլսոնի մոտ հետաքրքրություն են առաջացրել նրանց կալվածքի նկատմամբ ։ 1953 թվականին Ուոշբըրնի ժառանգներից մեկը խնդրել է նրան օգնել վերանորոգել Նորլենդի գրադարանը և բացել այն այցելուների համար, որով նա զբաղվել է 1954 թվականի ամռանը շաբաթվա մեջ մեկ կեսօր  ։ Մնացած օրերին նա աղբն է մաքրել ու հայտնաբերել պատմական փաստաթղթեր և գրառումներ, որոնք լույս են սփռել տասնիններորդ դարի Մենի կյանքի վրա ։ Հաջորդ տարիներին նա մշակել է առանձնատունը, գրադարանը, եկեղեցին, դպրոցի շենքը, գոմը և երկու վագոն տնակները վերականգնելու և դրանք կրթական նպատակներով օգտագործելու տեսլականը  ։ 1973 թվականին համոզել է Ուոշբըրնի ժառանգներին իրենց ունեցվածքի վրա ստեղծել շահույթ չհետապնդող Ուոշբըրն-Նորլենդի կրթական հիմնադրամը  և 1974 թվականին բացել է Ուոշբըրն-Նորլենդի կենդանի պատմության կենտրոնը։ Նա հետամուտ է եղել դրամահավաքներին և դրամաշնորհներին՝ շենքերի հետագա վերանորոգման համար, և 1991 - 1996 թվականների ընթացքում հանգանակել $125,000 ։Գամոնը մշակել է կրթական և իրազեկման ծրագրեր, որոնցով այցելող ուսանողներն, ուսուցիչներն ու զբոսաշրջիկները ծանոթանում էին տասնիններորդ դարի Մենի կյանքին ։ Ստեղծել է նաև եռօրյա հանգստյան օրերի ծրագրեր ուսուցիչների և ուսանողների համար, որոնցում մասնակիցները դերախաղերի միջոցով մասնակցում էին պատմական կյանքին ու դրա ուսումնասիրմանը ։ Մինչև 1991 թվականին Գամոնի հանգստի անցնելը ավելի քան 40,000 մարդ է տարեկան այցելել Նորլենդս թանգարան ։
Գամոնը գրել է բազմաթիվ պամֆլետներ, որոնք նկարագրում են Ուոշբորն ընտանիքի պատմությունը, Նորլենդը և տասնիններորդ դարի Մենի կյանքը ։ 1974-1991 թվականների ընթացքում կամավոր հիմունքներով ծառայել է որպես կենդանի պատմության թանգարանի գործադիր տնօրեն ։ Հանգստի է անցել 75 տարեկանում 1991 թվականին, սակայն վերադարձել 1996 որպես ժամանակավոր տնօրեն ։ Նա կարևոր դեր է խաղացել 1992 թվականին Նորլենդում գտնվող Ուոշբըրնի հումանիտար կենտրոնի բացման գործում ։
Այլ գործունեություն
Ավելի քան 12 տարի եղել է ամերիկյան բապտիստական եկեղեցիների կրթական նախարարությունների պետական դեպարտամենտի անդամ։ Օգնել է հիմնել և ղեկավարել Հյուսիսային Լիվերմորի ընթերցանության ակումբի գրադարանը, նաև աղջիկ սկաուտների առաջնորդ է եղել ։ 1997 - 2008 թվականներին եղել է «Maine Archives & Museums Newsletter» ամսագրի խմբագիրը ։
Պարգևներ և մրցանակներ
1997 թվականին ընդգրկվել է Մենի կանանց փառքի սրահում ։ 1997 թվականին Մենի համալսարանի կողմից արժանացել է «Պատկառելի նվաճումներ պարգևի» ։ 1999 թվականին Մենի հումանիտար գիտությունների խորհրդի կողմից ստացել է Կոնստանցան Հ. Կարլսոնի հանրային հումանիտար մրցանակը ։ Ավելի ուշ նույն տարում «Ամերիկյան հեղափոխության դուստրեր» կազմակերպության կողմից նրան շնորհվել է պատմության մեդալ, ինչպես նաև Նյու Ինգլենդի համալսարանի կողմից Դեբորա Մորտոնի մրցանակը ։ 2002 թվականին Ֆարմինգտոնի Մենի համալսարանը նրան շնորհել է պատվավոր դոկտորի կոչում ։
Անձնական կյանք
1938 թվականի հունիսին ամուսնացել է վերահսկիչ Ալֆրեդ Քուիմբի Գամոնի (1915–1985) հետ ։ Բնակություն են հաստատել Հյուսիսային Լիվերմորում, որտեղ մի վագոն-տնակ են ձևափոխել բնակարանի ։ Նրանք հաճույք էին ստանում «Քաղցր երազ» անունով իրենց նավակով նավարկելուց ։ Ունեցել են մեկ որդի և մեկ դուստր ։
Աղբյուրներ
Կատեգորիա:Թանգարաններ բաց երկնքի տակ Կատեգորիա:Ամերիկացի մանկավարժներ
Կուդիևցի
Կուդիևցի (Кудіївці), գյուղ Ուկրաինայի Վիննիցայի մարզի Ժմերինկայի շրջանում։ Հիմնադրվել է 1489 թվականին։
2001 թվականի տվյալներով Կուդիևցի գյուղում բնակվում էր 921 մարդ։ Բնակավայրը զբաղեցնում է 2,26 կմ² տարածք։ Բնակչության խտությունը կազմում էր 407,52 մարդ/կմ²։
Արտաքին հղումներ
Կատեգորիա:Ուկրաինայի Վիննիցայի մարզի Ժմերինկայի շրջանի բնակավայրեր Կատեգորիա:Ուկրաինայի գյուղեր Կատեգորիա:1489 թվականին հիմնադրված բնակավայրեր Կատեգորիա:1425 թվականին հիմնադրված բնակավայրեր
Նովոբարաբանշչիկով (Զիմովնիկի շրջան)
Նովոբարաբանշչիկով (Новобарабанщиков), գյուղակ (խուտոր) Ռուսաստանի Դաշնության Ռոստովի մարզի Զիմովնիկի շրջանում։ Մտնում է Սևերնիի գյուղական համայնքի կազմի մեջ։
Կատեգորիա:Ռոստովի մարզի Զիմովնիկի շրջանի բնակավայրեր
Պիրեյոս
Պիրեյոս (Πειραιάς, ՄՀԱ։ [piɾɛˈas]), Պիրեաս ; Πειραιεύς, Պիրեաֆս ), քաղաք և նավահանգիստ Հունաստանում` Եգեյան ծովում, Ատտիկեի պերիֆերիայի վարչական կենտրոնը ։
Պիրեյոսը գտնվում է Աթենքի քաղաքային տարածքում` Հունաստանի մայրաքաղաք Աթենքից 12 կմ հեռավորության վրա։ Քաղաքը գտնվում է Սարոնիկոս ծոցի ափին։ Ըստ 2011 թվականի մարդահամարի տվյալների, քաղաքի բնակչությունը կազմում է 163.688: Այս ցուցանիշով Պիրեյոսը համարվում է չորրորդ ամենաբնակեցված բնակավայրը Հունաստանում։
Պիրեյոսը ունի հին և հարուստ պատմություն, որի մասին վկայում են Հելլենիստական դարաշրջանից պահպանված հնագիտական իրերը և աշխատանքային գործիքները։ Որպես Հին Հունաստանի քաղաք, այն հայտնի դարձավ 5-րդ դարում և այն բանից հետո, երբ քաղաքում ստեղծվեց նավահանգստային նախատիպ։ Կարճ ժամանակահատվածում Պիրեյոսը դարձավ ամբողջ Դասական Հունաստանի տարանցիկ առևտրի գլխավոր կենտրոնը։
Սակայն ժամանակի ընթացքում Պիրեյոսի հեղինակությունը նվազեց, այն բանից հետո երբ 4-րդ դարում Հունաստանի մայրաքաղաք հռչակվեց Աթենքը։ Ժամանակակից աշխարհում Պիրեյոսը նշանավոր քաղաք է Հարավային Եվրոպայում և համարվում է Աթենքի անբաժանելի մասը։ Այն համարվում է Հունաստանի ամենամեծ նավահանգիստը և երկրի առևտրա-արդյունաբերական գլխավոր կենտրոններից մեկը։
Պիրեյոսը կարևոր նշանակություն ունի աշխարհում։ Այն համարվում է ամենավարկանշային և ամենաուղատար նավահանգիստը ամբողջ Եվրոպայում և երկրորդը աշխարհում ։ Ամեն տարի Պիրեյոսը ընդունում է 20 միլիոն ուղևոր։
Հին և Միջին դարեր
Պիրեյոս քաղաքի տարածքը բնակեցված է եղել դեռևս մ.թ.ա. 26-րդ դարից։ Նախապատմական ժամանակաշրջանում Պիրեյոսը եղել է քարքարոտ կղզի, որը եղել է Մունիչի բլրի վրա։ Դիրքը բավականին ցածրադիր է։ Տարբեր ժամանակահատվածներում Պիրեյոսը եղել է համապատասխանաբար Հին Հունաստանի, Հռոմեական Կայսրության, Բյուզանդիայի, Օսմանյան Թուրքիայի, Իտալիայի և Հունաստանի Հանրապետության տարածքը, դա է պատճառը որ նա համարվում է տարբեր ազգերի հետևորդը։ Նավահանգիստը Հին ժամանակներում կարևոր նշանակություն է ունեցել Հին Հունաստանի համար։ Նա պահպանել է Հին Հունաստանի արտաքին հարաբերությունները տարբեր երկրների հետ։ Հին ժամանակներում Պիրեյոսը կատարել է ծովային փոխադրումներ Կիպրոսի, Պարսկաստանի, Մեծ Հայքի և Հռոմեական Կայսրության հետ։
6-րդ դարում Պիրեյոսը բռնեց զարգացման ուղին։ Մ.թ.ա. 511 թվականին ձևավորվեց քաղաքի սահմանագիծը և այն համարվեց Աթենք պոլիսի կարևորագույն կենտրոններից մեկը։
Ծանոթագրություններ
Կատեգորիա:Հունաստանի քաղաքներ Կատեգորիա:Հունաստանի Միջերկրական ծովի նավահանգստային քաղաքներ Կատեգորիա:Բյուզանդիայի քաղաքներ Կատեգորիա:Հին Հունաստանի աշխարհագրություն Կատեգորիա:Հին հունական դիցաբանության աշխարհագրություն
Ալաք
Ալաք, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում ։
Ծանոթագրություններ
Կատեգորիա:Արևմտյան Հայաստանի գյուղեր
Հնդկական ջրածիծառ
Հնդկական ջրածիծառ (Sterna aurantia)  որորների ընտանիքի (Laridae) թռչուն, բնակվում են Պակիստանում, Հնդկաստանում, Իրանի արևելյան հատվածում և Մյանմայում։ Ավելի քիչ տարածված է Թաիլանդում։ Ի տարբերություն ջրածիծառների այլ տեսակների, այս տեսակը գերադասում է բացառապես քաղցրահամ ջրի մարմիններ։
Բնութագիր
Միջին չափի մեծության՝ 38-43 սմ երկարությամբ թռչուններ են, մուգ մոխրագույն գլխով, խորը կտրված պատառաքաղաձև պոչով, թևերը երկար և սուր են, փորը և մարմնի ներքևի մասը սպիտակ են։ Կտուցը դեղին է, ոտքերը՝ կարմիր։ Բազմացման շրջանում գլուխը ստանում է սև գույն և նմանվում գլխարկի, որը ձմռանը դառնում է մոխրագույն-սպիտակավուն՝ սև ներդիրներով։ Կտուցի հիմքը մոխրագույն է, սև ժապավենաձև (դիմակ) անցնում է աչքերի գիծը։
Սեռական դիմորֆիզմը բացակայում է։ Երիտասարդ թռչունը ունի շագանակագույն փետուր, վերևը՝ շագանակագույն և մոխրագույն, ներքևի մասը՝ սպիտակ, կողքերն ու կուրծքը մոխրագույն են, իսկ գլուխը՝ շագանակագույն։ Կտուցը դեղին է՝ սև ծայրով։
Սնունդ
Ինչպես մյուս ջրածիծառները, այս տեսակը սնվում է ձկներով, խեցգետնանմաններով, ջրային միջատներով և շերեփուկներով, որոնք ապրում են գետերում և լճերում։
Հնդկական ջրածիծառների քանակը նվազում է նրա բնակավայրի աղտոտման պատճառով։
Բազմացում
Բազմացման շրջանը մարտից մայիսն ընկած ժամանակահատվածն է դժվար հասանելի վայրերում, ինչպիսիք են գետի ափերը և ավազոտ լողափերը, որոնք գերաճած են բուսականությամբ։ Բները կառուցում են հողի ճաքերի մեջ, մերկ ժայռերի կամ ավազի մեջ։ Էգ թռչունը դարչնագույն-մոխրագույն գույնի երեք ձու է դնում շագանակագույն շերտերով։
Գրականություն
Կատեգորիա:Որորներ Կատեգորիա:Թռչուններ Կատեգորիա:Ջրածիծառներ Կատեգորիա:Ասիայի թռչուններ
(9336) Ալտենբուրգ
(9336) Ալտենբուրգ (Altenburg), աստերոիդ աստերոիդների հիմնական գոտում։ Հայտնաբերվել է 1991 թվականի հունվարի 15-ին Ֆրեյմուտ Բորնգենի կողմից Տաուտենբուրգում ։
Միջին հեռավորությունը Արեգակից կազմում է 2,240739 ա. մ., առավելագույնը մոտենում է 2,0115 ա. մ. հեռավորության վրա և հեռանում 2,4699 ա. մ. ։ Արեգակի շուրջ մեկ ամբողջական պտույտ է կատարում 1225,14 երկրային օրվա ընթացքում, իր ուղեծրով շարժվելով միջինում 0,293844 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,74° անկյուն։
Արտաքին հղումներ
Կատեգորիա:1991 թվականին հայտնաբերված աստղագիտական մարմիններ Կատեգորիա:Ֆրեյմուտ Բորնգենի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Բարիլե
Բարիլե (Barile), կոմունա Իտալիայում, Բազիլիկատա մարզում՝ Պոտենցա գավառում ։
Բնակչությունը կազմում է 3229 մարդ, բնակչության խտությունը կազմում է 135 մարդ/կմ²։ Զբաղեցնում է 24 կմ² տարածք։ Փոստային ինդեքսն է՝ 85022։ Հեռախոսային կոդը՝ 0972։
Կոմունայի հովանավորին հարգում է Սուրբ Կույս Մարիամը։ Տոնը նշվում է մայիսի 9-ին։
Ծանոթագրություններ
Կատեգորիա:Իտալիայի բնակավայրեր
Նումանա
Նումանա  (Numana), կոմունա Իտալիայում, գտնվում է Մարկե մարզի Անկոնա գավառում ։ Բնակչությունը կազմում է 3663 մարդ (2008), բնակչության խտությունը՝ 337 մարդ/կմ²։ Տարածքը կազմում է 11 կմ²։ Փոստային ինդեքս՝ 60026։ Հեռախոսային կոդ՝ 071։
Կոմունայի հովանավոր սրբերն են Տեր Հիսուս Քրիստոսը (Քրիստո Ռե), տոնը նշվում է մայիսի 6-ին և Սուրբ Հովհաննես Մկրտիչը։
Աննա Բալանդինա
Աննա Բալանդինա (Աննա Վլադիմիրի Շամցյան, ), հայ դերասանուհի։ ՀՀ վաստակավոր արտիստ (2013) ։
Դերասան Արման Ղազարյանի կինն է։
Կենսագրություն
Աննա Շամցյանը ծնվել է 1976 թվականին, Երևանում։ 2002 թվականին ավարտել է Երևանի թատրոնի և կինոյի պետական ինստիտուտը։ Նույն թվականից որպես դերասանուհի աշխատում է Երևանի Կ. Ստանիսլավսկու անվան ռուսական պետական դրամատիկական թատրոնում ։
Ծանոթագրություններ
Կատեգորիա:Հայ դերասանուհիներ
Բաբկեն Վարդապետյան
Բաբկեն Սիմոնի Վարդապետյան, հայ խորհրդային երկրաբան։ Երկրաբանական-հանքաբանական գիտությունների դոկտոր (1962), պրոֆեսոր (1963), ՀԽՍՀ գիտության և տեխնիկայի վաստակավոր գործիչ (1961)։
Կենսագրություն
Բաբկեն Վարդապետյանն ավարտել է Ադրբեջանի Մ․ Ազիզբեկովի անվան պոլիտեխնիկական ինստիտուտը (1930)։ 1931-1932 թվականներին աշխատել է ՀԽՍՀ (այժմ ՀՀ) հանքաշինարարական տրեստում։ 1932-1936 թվականներին եղել է միներալային հումքի համամիութենական ԳՀԻ-ի հայկական բաժանմունքի տնօրենի գիտական գծով տեղակալը։ 1937-1952 թվականներին աշխատել է ՀԽՍՀ Մինիստրների խորհրդին առընթեր երկրաբանական վարչությունում (երկրաբանական արշավախմբի պետ, ապա վարչության գլխավոր ինժեներ)։ 1933 թվականից դասախոսում է Երևանի պետական համալսարանում, 1952-1980 թվականներին՝ օգտակար հանածոների հանքավայրերի որոնման և հետախուզման ամբիոնի վարիչ։ Վարդապետյանը 1959-1971 թվականներին միաժամանակ եղել է «Հայգունմետնախագիծ» ինստիտուտի տնօրենը։ Հիմնական աշխատությունները վերաբերում են Հայկական ԽՍՀ մետաղային և ոչ մետաղային օգտակար հանածոների հանքավայրերի տեղաբաշխման օրինաչափությունների, հետախուզման ու գնահատման հարցերին։
Պարգևներ
Պարգևատրվել է Աշխատանքային կարմիր դրոշի 2 շքանշանով։
Երկեր
Կատեգորիա:Հայ երկրաբաններ Կատեգորիա:1906 ծնունդներ Կատեգորիա:Հայ պրոֆեսորներ Կատեգորիա:Երկրաբանա-հանքաբանական գիտությունների դոկտորներ Կատեգորիա:ԵՊՀ դասախոսներ Կատեգորիա:ԽՄԿԿ անդամներ
Իլարիոնովկա
Իլարիոնովկա (ռուս.` Илларионовка), հայաբնակ գյուղ Ռուսաստանի Դաշնության Կրասնոդարի երկրամասի Մեծ Սոչիի Ադլերի շրջանում։ Գտնվում է Ադլեր շրջկենտրոնից 32 կմ հյուսիս-արևմուտք, իսկ Սոչիի կենտրոնից 13 կմ արևելք, ծովի մակարդակից 330 մ բարձրության վրա։
Բնակչությունը
Համաձայն 2010 թվականի տվյալների, գյուղում ապրում էր 439 մարդ, ովքեր զբաղվում են ծխախոտի, թեյի, եգիպտացորենի մշակությամբ, այգեգործությամբ և բանջարաբուծությամբ։
Գյուղն ունի տարրական դպրոց, ակումբ և հիվանդանոց։
Պատմությունը
Գյուղը հիմնադրել են Տրապիզոնից և Սամսունից եկած հայերը` 1910 թվականին։
Ծանոթագրություններ
Կատեգորիա:Կրասնոդարի երկրամասի գյուղական բնակավայրեր Կատեգորիա:Կրասնոդարի երկրամասի Սոչիի քաղաքային օկրուգի բնակավայրեր Կատեգորիա:Ռուսաստանի գյուղեր
Նովովեսելի (Զիմովնիկի շրջան)
Կատեգորիա:Ռոստովի մարզի Զիմովնիկի շրջանի բնակավայրեր
Չեչիլ
Չեչիլ (Չեչիլ), հայկական ծագմամբ նախշավոր թելավոր աղի պանիր, որը երբեմն դասվում է այնպիսի պանիրների խմբին, ինչպիսին սուլուգունին է։ Պատրաստվում է խիտ կամ բարակ թելերի տեսքով, հավաքվում ամուր կապոցով կամ փաթաթված կապոցների մեջ, երբեմն՝ գնդի տեսքով, հաճախ՝ ապխտած վիճակում։ Արտադրվում է հիմնականում հետխորհրդային տարածքներում, բայց հայտնի է նաև հայկական համայնքներում։
Ունի թթվակաթնային համ, միջին աղիություն (4-8% սեղանի աղ), չապխտած պանիրի գույնը սպիտակ կամ դեղնավուն է։ Յուղայնությունը մինչև 10% է, խոնավությունը՝ 60%:
Պատրաստվում է յուղազերծված կովի, ոչխարի կամ այծի կաթից կամ դրանց խառնուրդներից․ ժամանակակից կաթի արդյունաբերությունը հիմնականում օգտագործում է ցածր յուղայնությամբ կովի կաթ։ Պատրաստելու համար նախ թթված կաթին ավելացնում են ռեննին կամ պեպսին (թթվայնությունը 45-50 °C կովի համար և 100-110 °C ոչխարի համար), խառնուրդը պահվում է 5-10 րոպե 38-40 °C ջերմաստիճանում, զանգվածը տաքացնում են մինչև 48-54 °C։ Խմորման ընթացքում առաջացած խոշոր փաթիլները հեշտությամբ կպչում են ձեռքով, դրանք բաժանվում են շիճուկից և սեղանի վրա կտրվելով՝ ստանում հաստ կամ բարակ, երկար թելերի կամ աղեղնավոր ժապավենի տեսք։ Արտադրության մեջ օգտագործվում են հատուկ սարքեր՝ պանիր պատրաստիչներ, որոնց մեջ կաթնաշռն ու շիճուկն առանձնացվում են շիճուկի տարանջատիչների և ձուլող սարքի միջոցով, որի մեջ գունդը մանրանում է, հունցվում, թելերը քաշվում են, տաքացվում, հալվում և ձևավորվում է պանիրը։ Սառչելուց հետո ստացված թելերը փաթաթվում են պահանջվող զանգվածի և ձևի կապոցների մեջ, լվանում սառը ջրով և դնում 16-19% խտությամբ աղաջրում։ Գործարաններում 1-2 օր հետո ապրանքը հերմետիկ փաթեթավորվում է և ուղարկվում վաճառքի, ավանդական արհեստական պատրաստման արդյունքում ստացված պանիրը ամբողջ ժամանակահատվածում պահվում է աղաջրում կամ խառնվում կարի և այլ պանիրների հետ սափորներում և ոչխարի տիկերում։
Ի տարբերություն պանրի այլ տեսակների, որոնց հասունացման գործընթացների համար երկարատև ժամանակ է պահանջվում, չեչիլի հասունացման համար անհրաժեշտ միկրոօրգանիզմների քանակն ապահովվում է օրական կտրվածքով, որից հետո նրանց քանակն ու ակտիվությունը կտրուկ նվազում է, իսկ արդեն 20-րդ օրվա մեջ պանրի մեջ միկրոբիոլոգիական գործընթացները գրեթե դադարում են, որը պայմանավորված է պանրային զանգվածի բավականին մեծ թթվայնությամբ ու արագ սառչելով։ Չեչիլի ստեղծման գործընթացում գերակշռում է Lactobacillus casei-ը, մինչդեռ անանուխի պանիրներում գերակշռում են լակտոկոկերը։
Ինքնարժեքը համեմատաբար ցածր է` էժան հումքի, կարճ ցիկլի և պատրաստման տեխնոլոգիայի համեմատական ​​պարզության պատճառով․ 1990-ական թվականների  վերջին և 2000-ական թվականների սկզբին ԱՊՀ երկրներում չեչիլի արտադրության վերելք է գրանցվել։ Չեչիլի արտադրությանը և պատրաստման մեծ ծավալներին տիրապետող ձեռնարկություններից հայտնի են Գիագինսկի և Ռուզաևսկի կաթնամթերքի գործարանները։ Բազմազանության ճանաչելիության շնորհիվ արտադրողների կողմից «չեչիլ» անվանումը օգտագործվում է թելավոր այլ պանիրների համար։
Գրականություն
Կատեգորիա:Պանիրներ Կատեգորիա:Պանիրներ այբբենական կարգով Կատեգորիա:Պանիրներ ըստ երկրի‎ Կատեգորիա:Հայկական խոհանոց Կատեգորիա:Հայկական մշակույթ
Չուլպան (գյուղ, Ուրշակսկի գյուղխորհուրդ)
Չուլպան (Чулпан, Сулпан), գյուղ Ռուսաստանի Բաշկորտոստան հանրապետության Աուրգազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 43 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Աուրգազինսկի շրջանի բնակավայրեր
Շառլ Մերսիե
Շառլ Մերսիե (Charles Mercier, ), ֆրանսիացի արևելագետ-հայագետ։
Աշակերտել է Լ․ Մարիեսին։ 1940-1941 թթ. դասավանդել է Հալեպի հայկական քոլեջում։ 1941 թ., վերադառնալով Փարիզ, շարունակել է հայերենի ու վրացերենի ուսումնասիրությունը։ 1946-1977 թթ. ընդմիջումներով վարել է Փարիզի Արևելյան հին լեզուների դպրոցի հայկական և վրացական ամբիոնները։ 1948 թ., իր ուսուցիչների հետ, ֆրանսերեն է թարգմանել և հրատարակել Ներսես Լամբրոնացու «Եկեղեցական ժողովո ճառք»-ը, 1953 թ.՝ «Իսահակի, Հակոբի և Մովսեսի օրհնությունների մեկնությունը» (հունական, հայկական և վրացական տեքստերը), 1960 թ.՝ Եզնիկ Կողբացու «Հաղագս Աստուծո» («Եղծ աղանդոց») երկը (քննական թարգմանություն, որի վրա Լ․ Մարիեսը աշխատել է մոտ 10 տարի)։ Լատիներեն է թարգմանել նաև Ս․ Եփրեմի հիմները («Հայերենում պահպանված Ս․ Եփրեմի հիմները», 1962), որոնց հունական բնագիրը չի պահպանվել։ Մերսիեն 1972 թ. այցելել է Հայաստան, 1974 թ.՝ Վրաստան։
Ծանոթագրություններ
Կատեգորիա:Ֆրանսիացի հայագետներ Կատեգորիա:Ֆրանսիացի արևելագետներ
Մալետո
Մալետո (Maletto), կոմունա Իտալիայում, Սիցիլիա մարզում՝ Կատանիայի գավառում։
Բնակչությունը կազմում է 4027 մարդ, բնակչության խտությունը կազմում է 101 մարդ/կմ²։ Զբաղեցնում է 40 կմ² մակերես տարածք։ Փոստային ինդեքսն է՝ 95035։ Հեռախոսային կոդը՝ 095։ Քաղաքի տոնը նշվում է սեպտեմբերին։
Արտաքին հղումներ
Կատեգորիա:Իտալիայի բնակավայրեր
BBC Ֆրանսիա
BBC France, բրիտանական BBC հեռուստաընկերության պատկանող BBC Worldwide ընկերության հեռուստաալիք է, հիմնվել է 2006 թվականին Բի-բի-սի հեռուստատեսային արտադրանքը Ֆրանսիական դիտորդներին ներկայացնելու նպատակով։ Հեռուստաալիքի կենտրոնական գրասենյակը գտնվում է Փարիզում, որտեղից նաև իրականացվում է BBC Germany հեռուստաալիքը։
Ծանոթագրություններ
Կատեգորիա:BBC Կատեգորիա:Ֆրանսիայի հեռուստաընկերություններ Կատեգորիա:Ֆրանսալեզու հեռուստաալիքներ
Վիգեն Սարգսյան
Վիգեն Ալեքսանդրի Սարգսյան, Հայաստանի պետական, քաղաքական գործիչ, Հայաստանի Հանրապետական կուսակցության Գործադիր մարմնի անդամ , Հայաստանի Հանրապետության պաշտպանության նախկին նախարար ։
Կենսագրական տվյալներ
Վիգեն Սարգսյանը ծնվել է 1975 թվականի մայիսի 10-ին Խորհրդային Հայաստանի մայրաքաղաք Երևանում։
Պաշտպանության նախարար
Վիգեն Սարգսյանը 2016 թվականի հոկտեմբերի 3-ին Հայաստանի Հանրապետության նախագահի հրամանագրով նանակվել է Հայաստանի Հանրապետության պաշտպանության նախարար։
Բանակում չծառայելու մասին խոսակցություններ
Հայաստանի զինված ուժերում չծառայած պետական պաշտոնյաների շարքում երբեմն շրջանառվում է նաև Վիգեն Սարգսյանի անունը ։ Այդ խոսակցություններն ու հրապարակումները հատկապես ակտիվացան, երբ նա նշանակվեց Հայաստանի Հանրապետության պաշտպանության նախարար   ։
Համաձայն Հայաստանի Հանրապետության պաշտպանության նախարարության կայքի հրապարակման՝ Վիգեն Սարգսյանը 2000-2003 թվականների ընթացքում ծառայել է ՀՀ Զինված ուժերում ։ Որոշ հրապարակումների համաձայն՝ նա 2000-2003 թվականներին աշխատել է որպես ՀՀ պաշտպանության նախարարի ռեֆերենտ (զեկուցարար) ։
Վիգեն Սարգսյանի զինվորական ծառայության վերաբերյալ ելույթներ հնչեցին նաև Հայաստանի Հանրապետության Ազգային ժողովում ։ Մի շարք պատգամավորներ պահանջեցին, որպեսզի նորանշանակ նախարարը պարզաբանի հանրության շրջանում շրջանառվող ու քննարկվող լուրերն այն մասին, որ նա չի ծառայել ՀՀ զինված ուժերում ։ Մասնավորապես ԵԼՔ խմբակցությունից պատգամավոր Նիկոլ Փաշինյանը հայտնեց, որ
2017 թվականի հոկտեմբերի վերջին ՀՀ Ազգային ժողովի պատգամավոր Ն.Փաշինյանը դիմել էր ՀՀ Զինվորական կոմիսարին և խնդրել տրամադրել ՀՀ Պաշտպանության նախարար Վիգեն Սարգսյանի՝ զինվորական ծառայությունից տարկետում ստանալու հիմքերը ։ Ստացված պատասխանում նշված է եղել, որ "Վիգեն Սարգսյանը 2000 թվականին մինչև երեք տարի ժամկետով զորակոչվել է իսկական զինվորական ծառայության՝ նշանակվելով պաշտպանության նախարարի վարչական ապարատի կազմակերպչական ապահովման բաժնի ռեֆերենտի պաշտոնում։ Իսկ մինչև 2000 թվականի աշնանային զորակոչը Վիգեն Սարգսյանն օգտվել է կրթությունը շարունակելու համար տարկետումից՝ համաձայն այդ ժամանակ գործող օրենքի"Ավելին, Հենրիկ Մուրադյանը, վկայակոչելով այդ ժամանակ գործող «Զինված ուժերի սպայական կազմի զինվորական ծառայության անցնելու մասին կանոնակարգը», նշել է, որ"Վիգեն Սարգսյանը 2000 թվականին որակավորվել է որպես պահեստազորի սպա և ստացել պահեստի սկզբնական զինվորական լեյտենանտի կոչում, քանի որ պարտադիր ժամկետային զինվորական ծառայության համար սահմանված 2 տարվա փոխարեն ՀՀ ԶՈՒ հետ կնքել է սպայական ծառայություն անցնելու վերաբերյալ 3 տարի ժամկետով պայմանագիր։"Նիկոլ Փաշինյանի պահանջին ներկայացնելու ՀՀ ԶՈՒ-ում պահպանվող հիմնավորող փաստաթղթերը, ՀՀ Զինվորական կոմիսարը նշել է, "Ոչ միայն Վիգեն Սարգսյանի այլ այդ տարիներին տարկետում տրամադրելու համար հիմք հանդիսացող բոլոր փաստաթղթերն /մատյաններ, անձնական գործեր/ արդեն 2005 թվականին ոչնչացվել են՝ սահմանված ժամկետը լրացած լինելու համար ։"Սակայն լրացուցիչ մտահոգությունները փարատելու նպատակով Պաշտպանության նախարարի համաձայնությամբ, «Ելք»-ին են ուղարկվել տարկետման հիմք հանդիսացող` ուսումնական հաստատությունների փաստաթղթերի պատճենները ։
Ալբերտ Դալլաքյանի բուժման համար կազմակերպված դրամահավաք
2017 թվականի հունվարի 13-ին Հայաստանի պաշտպանության նախարար Վիգեն Սարգսյանի կատարած ֆեյսբուքյան գրառումը դարձավ մամուլի և հանրային հարթակի քննարկման թեմա։ Վ.Սարգսյանն իր գրառմամբ առաջարկել էր մարդկանց, որպեսզի վիրավոր զինվոր Ալբերտ Դալլաքյանի վիրահատության համար գումար հավաքեն, քանի որ օրենքով սահմանված կարգով արտերկրում վիրահատելու համար փոխհատուցում տալ հնարավոր չէ, ինչին ֆեյսբուքյան օգտատերերից մեկը մեկնաբանել էր՝ ասելով. «1000 դրամները պրծան, թե թազա բոշության ձև է»։ Այս մեկնաբանությանը Վիգեն Սարգսյանը պատասխանել էր՝ գրելով «Բոշան դու ես» արտահայտություն։ ՀՀ պաշտպանության նախարարի այս պատասխանը ակտիվ հանրային հարթակում ակտիվ քննարկումների էր հանգեցրել, ինչին արձագանքել էր նաև մամուլը ։ Վիգեն Սարգսյանի կատարած արտահայտության կապակցությամբ նույնիսկ դիմում էր ներկայացվել Էթիկայի հանձնաժողով ։ Արդյունքում, սակայն, փաստացի երեք օրվա ընթացքում հնարավոր դարձավ աշխարհի լավագույն հիվանդանոցներից մեկում կազմակերպել վիրավորում ստացած զինվորի երեք վիրահատությունները։
Վիգեն Սարգսյանն այս առթիվ լրագրողի հետ զրույցում հայտնել էր, թե «ափսոսում եմ, որ մեր հասարակության մեջ հանրային դիսկուրսի լուրջ հետընթաց է նկատվում, և երբ մեկս մյուսի հետ համաձայն չենք, անմիջապես պիտակավորում և վիրավորում ենք միմյանց» ։
Նախարարի այս կոչին կարճ ժամանակում արձագանքեցին հարյուրավոր բարերարներ, որոնց նվիրաբերությունների շնորհիվ հնարավոր դարձավ բնակարանով ապահովել Հայրենիքի պաշտպանի վերականգնողական կենտրոնում հաշվառված մի շարք զինծառայողների։
Ընտանիք
Վիգեն Սարգսյանն ամուսնացած է Լուսինե Գալաջյանի հետ և ունի երեք դուստր ։ Լուսինե Գալաջյանը հանդիսանում է Իզմիրլյան հիմնադրամի հայաստանյան մասնաճյուղի տնօրենը ։ Որպես հրավիրված դասախոս դասավանդել է Հայաստանի Ամերիկյան համալսարանում ։
Ծանոթագրություններ
Կատեգորիա:1975 ծնունդներ Կատեգորիա:Մայիսի 10 ծնունդներ Կատեգորիա:Երևան քաղաքում ծնվածներ Կատեգորիա:Հայ քաղաքական գործիչներ Կատեգորիա:«Հայրենիքին մատուցած ծառայությունների համար» 1-ին աստիճանի մեդալակիրներ Կատեգորիա:«Հայրենիքին մատուցած ծառայությունների համար» 2-րդ աստիճանի մեդալակիրներ Կատեգորիա:«Հայրենիքին մատուցած ծառայությունների համար» լրիվ մեդալակիրներ Կատեգորիա:Մովսես Խորենացու մեդալակիրներ Կատեգորիա:Հայ դիվանագետներ Կատեգորիա:Դիվանագետներ այբբենական կարգով Կատեգորիա:ԵՊՀ միջազգային հարաբերությունների ֆակուլտետի շրջանավարտներ Կատեգորիա:ՀՀԿ անդամներ Կատեգորիա:Սանկտ Պետերբուրգի պետական համալսարանի շրջանավարտներ Կատեգորիա:Հայ պետական գործիչներ
Յուհան Կուկ
Յուհան Կուկ (Juhan (Johann) Kukk, ), Էստոնիայի պետական գործիչ, գործարար։
Կենսագրություն
Նա քննադատորեն էր վերաբերվում 1934 թվականի հեղաշրջումից հետո ստեղծված Կոնստանտին Պյատսի ավտորիտար վարչակարգին։